มหาวิทยาลัยธุรกิจบัณฑิตย์

มหาวิทยาลัยธุรกิจบัณฑิตย์  () เป็นสถาบันอุดมศึกษาเอกชน 1 ใน 5 แห่งแรกในประเทศไทยถูกสถาปนาขึ้นพร้อมกับ วิทยาลัยเกริก วิทยาลัยกรุงเทพ วิทยาลัยไทยสุริยะ และวิทยาลัยพัฒนา ตั้งอยู่ในกรุงเทพมหานคร ก่อตั้งขึ้นในปี พ.ศ. 2511สถาบันอุดมศึกษา เว็บไซต์ สกอ. ปัจจุบัน เปิดการเรียนการสอนใน 6 คณะ 6 วิทยาลัย

 ประวัติ 

มหาวิทยาลัยธุรกิจบัณฑิตย์ก่อตั้งขึ้นเมื่อวันที่ 30 พฤษภาคม พ.ศ. 2511 ภายใต้เจตนารมณ์ของ ดร.ไสว สุทธิพิทักษ์ และอาจารย์สนั่น เกตุทัต โดยใช้ชื่อสถาบัน "ธุรกิจบัณฑิตย์" ตั้งอยู่ริมคลองประปา ถนนพระราม 6 สามเสน ในยุคเริ่มต้น ต่อมาจึงเปลี่ยนสถานภาพเป็นวิทยาลัยธุรกิจบัณฑิตย์ ในปี พ.ศ. 2513 และเลื่อนฐานะเป็น "มหาวิทยาลัย" ในปี พ.ศ. 2527
เมื่อมีการพัฒนามากขึ้น และมีการขยายตัวของระบบการศึกษาในประเทศ มหาวิทยาลัยจึงย้ายสถานที่ตั้งมาอยู่ริมคลองประปา ถนนประชาชื่น บนเนื้อที่ 130 ไร่ เพื่อก่อสร้างอาคารเรียนและอาคารปฏิบัติการทางการเรียนการสอน สิ่งอำนวยความสะดวกในรูปแบบที่เอื้ออำนวยประโยชน์ต่อนักศึกษา มหาวิทยาลัยธุรกิจบัณฑิตย์เป็นมหาวิทยาลัยแห่งแรกในประเทศไทยที่ได้รับรอง ISO 9001 : 2008 ทั้งระบบ ทุกคณะวิชา ทุกหน่วยงาน ในองค์กร มหาวิทยาลัยถือเป็นมหาวิทยาลัยที่มีสภาวะแวดล้อมสวยงามที่สุดแห่งหนึ่งของสถานศึกษาในประเทศไทย ภายใต้ปรัชญาการดำเนินงานที่ว่า "นักธุรกิจเป็นผู้สร้างชาติ" โดยมี คุณประเสริฐ บุญสัมพันธ์ เป็นนายกสภามหาวิทยาลัย และ ดร.ดาริกา ลัทธพิพัฒน์ เป็นอธิการบดี

 สัญลักษณ์ประจำมหาวิทยาลัย 
 ชื่อมหาวิทยาลัย 
"ธุรกิจบัณฑิตย์" หมายถึง ความรอบรู้ทางด้านธุรกิจ

 ตราสัญลักษณ์ 
 ดวงตรา: เป็นรูปพระสิทธิธาดาประทับนั่งบนแท่น มีวงกลมล้อมรอบ 2 ชั้น ขอบของวงกลมนอกประดับด้วยกลีบบัวซ้อนกัน 32 กลีบ ระหว่างวงกลมนอกกับวงกลมในมีนพรัตน์ หรือดวงแก้ว 9 ดวง วางอยู่ห่างกันเป็นช่วงเท่า ๆ กัน 
 ความหมายของดวงตรา : พระสิทธิธาดา เป็นปางหนึ่งของพระคเณศ เทพเจ้าแห่งความสำเร็จและปัญญา

 แบบที่ใช้ในปัจจุบัน 
โดยตราสัญลักษณ์ใหม่นั้นได้มีการปรับเปลี่ยนในปี 2555 โดยใช้ตัวอักษรตัวย่อ "DPU" และมีสัญลักษณ์ลูกโลกอยู่ที่ปลายด้านบนของตัว U ซึ่งมีลักษณะเป็นสัญลักษณ์ Infinity (∞) ซึ่งหมายถึงการเรียนรู้ที่ไม่ที่สิ้นสุด พร้อมกับสโลแกนใหม่ที่ว่า Progressive University หรือมหาวิทยาลัยแห่งอนาคตที่มุ่งสร้างโอกาส และสร้างอนาคตให้กับนักศึกษาทุกคน

 DPU : เป็นชื่อย่อภาษาอังกฤษ จากคำว่า Dhurakij Pundit University ใช้สีม่วงเป็นหลักซึ่งเป็นสีประจำมหาวิทยาลัย

 สีประจำมหาวิทยาลัย 
 ม่วง-ฟ้า หมายถึง การปฏิบัติทางธุรกิจ

 คติธรรม 
 "กมฺมนฺเตน วิสุชฺฌติ" หมายถึง คนบริสุทธิ์ได้ด้วยการงาน 
 "ธมฺโมหเว รกฺขติ ธมฺมจารึ" หมายถึง ธรรมย่อมรักษาผู้ประพฤติธรรม

 หลักสูตรการศึกษา 

 ภาคภาษาไทย 

 ระดับปริญญาตรีระดับปริญญาโท ระดับปริญญาเอกหลักสูตรภาษาไทย

วิทยาลัยบริหารธุรกิจเชิงนวัตกรรมและการบัญชี - CIBA
 หลักสูตรบริหารธุรกิจบัณฑิต
- การเงิน การลงทุน และเทคโนโลยีการเงิน 
- การจัดการโลจิสติกส์และโซ่อุปทาน 
- การตลาดและการสร้างแบรนด์ในยุคดิจิทัล
- การจัดการและการเป็นผู้ประกอบการดิจิทัล
- ธุรกิจระหว่างประเทศ
- การบริหารทรัพยากรมนุษย์
- ระบบสารสนเทศเพื่อธุรกิจดิจิทัล
- นวัตกรรมธุรกิจดิจิทัล
หลักสูตรบัญชีบัณฑิต
- การบัญชียุคดิจิทัล

วิทยาลัยวิศวกรรมศาสตร์และเทคโนโลยี - CITE
หลักสูตรวิศวกรรมศาสตรบัณฑิต
- วิศวกรรมโลจิสติกส์
- วิศวกรรมคอมพิวเตอร์
- วิศวกรรมยานยนต์สมัยใหม่
หลักสูตรวิทยาศาสตรบัณฑิต
- เทคโนโลยีสารสนเทศและปัญญาประดิษฐ์

วิทยาลัยการแพทย์แบบบูรณาการ - CIMw
หลักสูตรวิทยาศาสตรบัณฑิต
- บูรณาการสุขภาพและความงาม

วิทยาลัยการพัฒนาและฝึกอบรมด้านการบิน - CADT
 หลักสูตรศิลปศาสตรบัณฑิต
- ธุรกิจการบิน
- การจัดการเทคโนโลยีการบินและการอำนวยการบิน

วิทยาลัยครีเอทีฟ ดีไซน์ แอนด์ เอ็นเตอร์เทนเมนต์ เทคโนโลยี - ANT
หลักสูตรศิลปศาสตรบัณฑิต
- อินเทอร์แอคทีฟดิจิทัลอาร์ต
หลักสูตรวิทยาศาสตรบัณฑิต
- การออกแบบเชิงโต้ตอบและการพัฒนาเกม

วิทยาลัยเฮลท์ แอนด์ เวลเนส - CHW
หลักสูตรการแพทย์แผนไทยบัณฑิต
- การแพทย์แผนไทย
หลักสูตรวิทยาศาสตรบัณฑิต
- วิทยาศาสตร์เครื่องสำอางและผลิตภัณฑ์เสริมอาหาร

คณะนิเทศศาสตร์ - CA
หลักสูตรนิเทศศาสตรบัณฑิต
- การสร้างสรรค์ดิจิทัลคอนเทนต์และสื่อ
- การสื่อสารการแสดงดิจิทัล
- การสื่อสารการตลาดดิจิทัล
- ภาพยนตร์และสื่อดิจิทัล

คณะศิลปกรรมศาสตร์ - FA
หลักสูตรศิลปกรรมศาสตรบัณฑิต
- การออกแบบเชิงสร้างสรรค์ 
วิชาเอกการออกแบบสภาพแวดล้อมภายใน
วิชาเอกการออกแบบกราฟิก
วิชาเอกการออกแบบและธุรกิจแฟชั่น

คณะนิติศาสตร์ปรีดี พนมยงค์ - Law
หลักสูตรนิติศาสตรบัณฑิต
- นิติศาสตร์

คณะรัฐประศาสนศาสตร์ - PA
หลักสูตรรัฐประศาสนศาสตรบัณฑิต
- รัฐประศาสนศาสตร์

คณะการท่องเที่ยวและการโรงแรม - HT
หลักสูตรศิลปศาสตรบัณฑิต
- การท่องเที่ยวและธุรกิจอีเวนต์
- การโรงแรมและธุรกิจอาหาร
- ศิลปะการประกอบอาหาร

คณะศิลปศาสตร์ - Arts
หลักสูตรศิลปศาสตรบัณฑิต
- ภาษาจีนธุรกิจ
- ภาษาอังกฤษธุรกิจ
- ภาษาตะวันออกเพื่อธุรกิจ
วิชาเอกภาษาญี่ปุ่น
วิชาเอกภาษาเกาหลี
- อิสลามศึกษา (ออนไลน์)

*หลักสูตรปริญญาตรี Update 3/2/68หลักสูตรภาษาไทย

หลักสูตรบริหารธุรกิจมหาบัณฑิต สาขาบริหารธุรกิจ
หลักสูตรบริหารธุรกิจมหาบัณฑิต สาขาธุรกิจอาเซียน
หลักสูตรบัญชีมหาบัณฑิต
 หลักสูตรนิติศาสตรมหาบัณฑิต สาขานิติศาสตร์
 หลักสูตรรัฐประศาสนศาสตรมหาบัณฑิต สาขารัฐประศาสน์
 หลักสูตรนิเทศศาสตรมหาบัณฑิต สาขานิเทศศาสตร์
 หลักสูตรเศรษฐศาสตรมหาบัณฑิต สาขาเศรษฐศาสตร์
 หลักสูตรศึกษาศาสตรมหาบัณฑิต:สาขาวิชาการจัดการการศึกษา
 หลักสูตรศึกษาศาสตรมหาบัณฑิต:สาขาหลักสูตรและการสอน 

หลักสูตรวิทยาศาสตรมหาบัณฑิต
สาขาวิชาเทคโนโลยีสารสนเทศ

สาขาวิชาวิศวกรรมเว็บ

สาขาวิชาการจัดการความรู้
สาขาวิชาเทคโนโลยีสารสนเทศสำหรับวิสาหกิจสมัยใหม่
สาขาวิชาวิทยาการชะลอวัยและฟื้นฟูสุขภาพ
หลักสูตรวิศวกรรมศาสตรมหาบัณฑิต 
สาขาวิชาวิศวกรรมคอมพิวเตอร์

สาขาวิชาการจัดการทางวิศวกรรม

สาขาวิชาวิศวกรรมข้อมูลขนาดใหญ่

หลักสูตรศิลปศาสตรศาสตรมหาบัณฑิต 
สาขาวิชาการจัดการการท่องเที่ยว

 วิทยาลัยการแพทย์บูรณาการ

 หลักสูตรวิทยาศาสตรมหาบัณฑิต  สาขาวิทยาการชะลอวัยและฟื้นฟูสุขภาพ สาขาวิชาการแพทย์แผนไทยและแพทย์ทางเลือก สาขาวิชาเวชศาสตร์ความงาม (รับเฉพาะแพทยศาสตร์เท่านั้น)หลักสูตรปริญญาเอก 

หลักสูตรนิติศาสตรดุษฎีบัณฑิต
(ขึ้นตรงกับคณะนิติศาสตร์)
หลักสูตรบริหารธุรกิจดุษฎีบัณฑิต
หลักสูตรนิเทศศาสตรดุษฎีบัณฑิต
หลักสูตรศึกษาศาสตรดุษฎีบัณฑิต
หลักสูตรปรัชญาดุษฎีบัณฑิต สาขาวิชาวิศวกรรมคอมพิวเตอร์
หลักสูตรปรัชญาดุษฎีบัณฑิต สาขาวิชาการจัดการทางวิศวกรรม
หลักสูตรปรัชญาดุษฎีบัณฑิต สาขาวิชาเทคโนโลยีสารสนเทศ

 วิทยาลัยการแพทย์บูรณาการ หลักสูตรปรัชญาดุษฎีบัณฑิต สาขาวิชาวิทยาการชะลอวัยและฟื้นฟูสุขภาพ  

 วิทยาลัยนานาชาติ 
ดำเนินการสอนโดยคณาจารย์ทั้งชาวไทยและชาวต่างชาติ มีความรู้และประสบการณ์ในสาขาวิชานั้นในระดับนานาชาติ

 ระดับปริญญาตรี ระดับปริญญาโท ระดับปริญญาเอกDPUICInternational Programs

English for Business Communication
Hospitality and Tourism Management
Information Technology
Business Administration (International Business)Master of Arts in Integrated 
Marketing Communications
Master of Business Administration 
with concentration in IMC
Master of Business Administration 
Double Degree with the University 
of Newcastle, Australia
Master of  Science in Business Informatics
Master of Science in Strategy and IntelligenceDoctor of Business Administration
Doctor of Philosophy in Business Informatics
Doctor of Philosophy in Strategy and Intelligence

 วิทยาลัยนานาชาติจีน
วิทยาลัยนานาชาติจีน มหาวิทยาลัยธุรกิจบัณฑิตย์ เปิดดำเนินการในปีการศึกษา 2553 เป็นวิทยาลัยนานาชาติจีนที่เกิดขึ้นจากการเข้าร่วมทุน เพื่อทำการศึกษาร่วมกันระหว่างมหาวิทยาลัยในประเทศจีนคือมหาวิทยาลัยวิทยาศาสตร์และเทคโนโลยีคุนหมิงกับมหาวิทยาลัยธุรกิจบัณฑิตย์
วิทยาลัยนานาชาติจีน เปิดโอกาสให้ทั้งนักศึกษาไทย นักศึกษาจากประเทศจีน และนักศึกษาจากนานาชาติ เข้ามาศึกษาในมหาวิทยาลัยธุรกิจบัณฑิตย์ ระดับปริญญาตรีในหลักสูตรนานาชาติโดยใช้ภาษาจีนเป็นสื่อการสอน โดยวิทยาลัยนานาชาติจีน ทำหน้าที่ในการสร้างและพัฒนาความร่วมมือด้านต่าง ๆ ระหว่างมหาวิทยาลัยธุรกิจบัณฑิตย์กับสถาบันเครือข่ายในประเทศจีน

 ระดับปริญญาตรี สาขาธุรกิจระหว่างประเทศ 
มุ่งเน้นการผลิตบัณฑิตคุณภาพที่สามารถนำความรู้สู่การปฏิบัติงานจริงในด้านการดำเนินธุรกิจระหว่างประเทศ การติดต่อเจรจากับคู่ค้าในตลาดต่างประเทศ มีทักษะความรู้ความสามารถในการนำข้อมูลทางธุรกิจเพื่อการวิเคราะห์และตัดสินใจ สามารถดำเนินกลยุทธ์การทำธุรกิจระหว่างประเทศได้อย่างมีประสิทธิภาพทั้งด้านการบัญชี ด้านการบริหารการจัดการ ด้านโลจิสติกส์ ด้านการนำเข้าการส่งออกสินค้าและบริการ ด้านสภาพแวดล้อมของตลาดทั้งระดับภูมิภาคในอาเซียนและระดับนานาชาติ ด้านพฤติกรรมผู้บริโภค เพื่อส่งเสริมศักยภาพความเข้มแข็ง จัดให้มีการฝึกงานและปฏิบัติงานจริงกับบริษัทชั้นนำทั้งในและต่างประเทศ	  

 การจัดการบริการและการท่องเที่ยว
มุ่งเน้นการผลิตบัณฑิตคุณภาพ สามารถนำความรู้สู่การปฏิบัติงานจริงในด้านการจัดการการบริการและการท่องเที่ยว มีทักษะและความรู้ในการใช้เทคโนโลยีที่ทันสมัยด้านโปรแกรมสำเร็จรูปเพื่อการจัดการการบริการและการท่องเที่ยว สามารถดำเนินกลยุทธ์ด้านตลาดธุรกิจการบริการและการท่องเที่ยว เชื่อมโยงกับธุรกิจอื่น ๆ ที่เกี่ยวข้อง เพื่อเสริมสร้างศักยภาพความเข้มแข็ง จัดให้มีการฝึกงานและปฏิบัติจริงกับธุรกิจชั้นนำด้านการบริการและการท่องเที่ยว

 หลักสูตรพิเศษ 
หลักสูตรความร่วมมือกับมหาวิทยาลัยวิทยาศาสตร์และเทคโนโลยีคุนหมิง
หลักสูตรของมหาวิทยาลัยวิทยาศาสตร์และเทคโนโลยีคุนหมิง ปริญญาตรี หลักสูตร 4 ปี สาขาวิชาภาษาจีนสำหรับชาวต่างชาติ เหมาะอย่างยิ่งสำหรับผู้ที่ต้องการเรียนภาษาจีนที่ไม่มีพื้นฐานความรู้ภาษาจีนมาก่อน โดยปีที่ 1-2 เรียนที่มหาวิทยาลัยธุรกิจบัณฑิตย์ ปีที่ 3-4 ไปเรียนที่มหาวิทยาลัยวิทยาศาสตร์และเทคโนโลยีคุนหมิง เมืองคุนหมิง ประเทศจีน

 หน่วยงาน 

 วิทยาลัยบริหารธุรกิจนวัตกรรมและการบัญชี - CIBA
 วิทยาลัยวิศวกรรมศาสตร์และเทคโนโลยี - CITE
 วิทยาลัยการแพทย์แบบบูรณาการ - CIMw
 วิทยาลัยการพัฒนาและฝึกอบรมด้านการบิน - CADT
 วิทยาลัยครีเอทีฟ ดีไซน์ แอนด์ เอ็นเตอร์เทนเมนต์ เทคโนโลยี - ANT
 วิทยาลัยเฮลท์ แอนด์ เวลเนส - CHW
 International College - IC
 วิทยาลัยครุศาสตร์ - CES
 วิทยาลัยนานาชาติจีน - CIC

 คณะนิเทศศาสตร์ - CA
 คณะศิลปกรรมศาสตร์ - FA
 คณะนิติศาสตร์ปรีดี พนมยงค์ - LAW PRIDI
 คณะรัฐประศาสนศาสตร์ - PA
 คณะการท่องเที่ยวและการโรงแรม - HT
 คณะศิลปศาสตร์ - ARTS
 บัณฑิตวิทยาลัย

 สถาบัน/ศูนย์และหน่วยงานในมหาวิทยาลัย 

 สายงานวิชาการ
 สายงานกิจการนักศึกษา
 สายงานการเงินและบริหาร
 สายงานบริหารด้านกายภาพ
 สายงานภาคีสัมพันธ์
 สายงานการตลาดและประชาสัมพันธ์
 สายงานเครือข่ายสัมพันธ์
 สายงานทรัพยากรบุคคล
 สายงานวิจัยและพัฒนา
 ฝ่ายทะเบียนและวัดผล

 หอประวัติและพิพิธภัณฑ์ ดร.ไสว สุทธิพิทักษ์
 สถาบันขงจื่อเส้นทางสายไหมทางทะเล
 สถาบันสุทธิครุศิลป์
 ศูนย์สนเทศและหอสมุด
 ศูนย์วัฒนธรรม
 ศูนย์นวัตกรรมการเรียนการสอน
 ศูนย์การเรียนรู้ภาษาเชิงดิจิทัล
 สำนักงานจริยธรรมการวิจัยในมนุษย์
 สหกรณ์ออมทรัพย์
 DPUX

 สมาคมนักศึกษาเก่ามหาวิทยาลัยธุรกิจบัณฑิตย์ 
สมาคมนักศึกษาเก่ามหาวิทยาลัยธุรกิจบัณฑิตย์ ได้ก่อตั้งขึ้นเมื่อปี พ.ศ. 2524 โดยการรวมตัวของนักศึกษาจากทุกคณะ ภายใต้การสนับสนุนของ ท่านอดีตอธิการบดี ดร.ไสว สุทธิพิทักษ์ ที่ต้องการให้องค์กรนี้เป็นศูนย์รวมของศิษย์เก่า ไม่ว่าจะเป็นยุคของสถาบันหรือวิทยาลัย เพื่อร่วมกันทำกิจกรรมที่เป็นประโยชน์ต่อสังคม ซึ่งในคณะก่อตั้งดังกล่าว ได้รับแนวทางมาปฏิบัติ และมีการยื่นจดทะเบียนขอจัดตั้งเป็น “สมาคมนักศึกษาเก่าวิทยาลัยธุรกิจบัณฑิตย์” อย่างถูกต้องตามกฎหมาย เมื่อเดือนพฤษภาคม พ.ศ. 2524 โดยมี คุณธารา รัตนพิภพ (ศิษย์เก่าคณะเศรษฐศาสตร์) เป็นนายกสมาคมคนแรก (พ.ศ. 2524 - 2526) โดยมีที่ทำการของสมาคมฯ อยู่ที่ 73 ถนนพระรามที่ 6 เขตพญาไท กรุงเทพมหานคร

ต่อมาเมื่อปี พ.ศ. 2538 ในสมัยที่ท่าน ศาสตราจารย์ไพฑูรย์ พงศะบุตร ดำรงตำแหน่งอธิการบดี ได้มีการยื่นขอเปลี่ยนแปลงชื่อและข้อบังคับสมาคมฯ ใหม่เป็น “สมาคมนักศึกษาเก่า มหาวิทยาลัยธุรกิจบัณฑิตย์” เพื่อให้มีความเหมาะสมและสอดคล้องกับสถานะภาพของมหาวิทยาลัย ซึ่งคณะกรรมการบริหารสมาคมฯ ในแต่ละยุคได้ดำเนินกิจกรรมต่างๆ เรื่อยมาอย่างต่อเนื่อง โดยได้รับความกรุณาอย่างยิ่งจากท่านผู้บริหารมหาวิทยาลัย ในการอนุญาตให้ใช้สถานที่บริเวณชั้นล่างของอาคารสำนักอธิการบดี เป็นสถานที่ตั้งและทำงานของสมาคมฯ

ปัจจุบันสมาคมฯ มีสมาชิกประมาณ 25,000 คน และจะยังคงมีอัตราเพิ่มขึ้นทุกปี จากบัณฑิตที่สำเร็จการศึกษาออกไปรับใช้สังคม และสมาคมฯ มีนโยบายที่ต้องการจะขยายส่วนงานของศิษย์เก่าและสมาชิกออกไปในภาคต่าง ๆ เพื่อประสานความดีงามและเป็นประโยชน์ให้กับสังคมต่อไป

 คุณภาพของมหาวิทยาลัย 
 ในด้านคุณภาพ 
รางวัลการประกันคุณภาพการศึกษา ประเภทดีเลิศ

มหาวิทยาลัยธุรกิจบัณฑิตย์ ได้รับรางวัลระบบการประกันคุณภาพการศึกษาภายในสถานศึกษา ระดับอุดมศึกษา ประเภทดีเลิศ ประจำปี 2551-2552 จากสำนักงานคณะกรรมการการอุดมศึกษา โดยเป็นมหาวิทยาลัยเอกชนแห่งเดียวของประเทศที่ได้รับรางวัลประเภทดีเลิศในปีนี้ ทั้งนี้มีมหาวิทยาลัยเชียงใหม่ จุฬาลงกรณ์มหาวิทยาลัย ได้รับรางวัลประเภทดีเลิศในครั้งนี้ด้วย

มหาวิทยาลัยผ่านการประเมินหลักสองครั้งในปีนี้ (2552-2553)

การประเมินตามมาตรฐาน สกอ. (ซึ่งประกอบด้วยผู้ประเมินจากมหาวิทยาลัยชั้นนำของรัฐ คือ นิด้า จุฬา และธรรมศาสตร์) ได้ผลการประเมินในระดับดี โดยผู้ประเมินได้ระบุจุดเด่นของมหาวิทยาลัยในเรื่องนวัตกรรมและการดูแลนักศึกษาที่ดี
การประเมินและยกระดับระบบบริหารคุณภาพจากมาตรฐาน ISO 9001:2000 เป็น ISO 9001:2008 โดยรับการประเมินจาก Bureau Veritas Certification (ซึ่งเป็นบริษัทระดับท็อปเท็นในบรรดาบริษัทผู้ตรวจ และมีอายุกว่า 180 ปี) ปรากฏว่าผ่านโดยได้รับการรับรองว่าได้บริหารจัดการตามระบบบริหารคุณภาพ ISO 9001:2008 ทำให้ มธบ. ยังคงเป็นมหาวิทยาลัยแห่งแรกและแห่งเดียวที่ได้การรับรองคุณภาพที่มีมาตรฐานและกระบวนการประเมินระดับสากลนี้ครบทุกหน่วยงานและทุกระบบงาน

 งานอื่นในความรับผิดชอบของมหาวิทยาลัย   
ได้แก่ งานวิจัย งานบริการวิชาการ และงานทำนุบำรุงศิลปวัฒนธรรม
งานทำนุบำรุงศิลปวัฒนธรรมนั้น ได้คะแนนเต็มหรือเกือบเต็มในการประเมินทุกครั้ง
งานวิจัย และงานบริการวิชาการนั้น ควรจะประเมินร่วมกัน ถ้านับตามปริมาณโครงการ ผลงานวิจัยที่ทำใน 3 ปีหลังแยกเป็นงานที่ได้รับทุนจากภายนอกและภายในมีแนวโน้มลดลงเล็กน้อย กล่าวคือ
 ปี พศ.  ทุนภายนอก  ทุนภายใน  รวม 2549  19 โครงการ  41 โครงการ  60 โครงการ 2550  29 โครงการ  51 โครงการ 80 โครงการ 2551  16 โครงการ 48 โครงการ  59 โครงการ

 ผลการประกวดและการแข่งขันระดับชาติของนักศึกษา 
ในรอบปีที่ผ่านมา นักศึกษาของ มธบ. ชนะได้รับรางวัลต่างๆ ประมาณ 50 รายการ จำนวนนักศึกษาที่ได้รับรางวัลประมาณ 150 คน (เท่ากับ 1 เปอร์เซ็นต์ของนักศึกษาทั้งหมดโดยประมาณ) ทั้งนี้รับเฉพาะการประกวดและการแข่งขันที่เกี่ยวกับวิชาการและสังคมเท่านั้น ไม่นับรางวัลทางการกีฬา

 ผลการได้งานทำของบัณฑิต 
จากการสำรวจครั้งสุดท้ายในพิธีประสาทปริญญาครั้งที่แล้ว ปรากฏว่าบัณฑิตแทบทุกคณะวิชาได้งานทำภายในเวลา 6 เดือนในระดับ 70 ถึง 80 เปอร์เซ็นต์ ดีกว่าในปีก่อนหน้านั้น
ส่วนผลการประเมินบัณฑิตของ มธบ. โดยนายจ้าง (ผู้จบการศึกษา 2546 – 2549 สำรวจปี 2551) จากคะแนนเต็ม 5 ผลเป็นดังนี้
อุปนิสัย ความซื่อสัตย์ ความรับผิดชอบ ความขยัน อดทน ความยึดมั่นในคุณธรรมและจริยธรรม 4.31 ระดับดีมาก
ทักษะในการทำงาน ทำงานได้ด้วยตนเอง รับผิดชอบ ขยันอดทน สามารถบริหารจัดการ สนใจเรียนรู้ ฯลฯ 4.14 ระดับดี
ความรู้ วิชาการ ความรอบรู้ ภาษาอังกฤษ คอมพิวเตอร์ วิเคราะห์วิจัย 3.9 ระดับดี

 เป้าหมายและอนาคตของมหาวิทยาลัย 
เป้าหมายในอนาคตอันสั้น มธบ. ควรจะพัฒนาตนเองเพื่อก้าวขึ้นเป็นมหาวิทยาลัยที่มีการจัดการเรียนการสอนดีที่สุด (Best teaching university) และเป็นมหาวิทยาลัยเอกชนที่คุ้มค่าที่สุด (Best value-for-money private university)

 ศิษย์เก่า/ศิษย์ปัจจุบันที่มีชื่อเสียง 
 ผู้นำทางศาสนา 
 พระครูปลัดสุวัฒนสัจจคุณ ดร. (ธีรวิทย์ ฉนฺทวิชฺโช) ผู้ช่วยเจ้าอาวาสวัดราชาธิวาสราชวรวิหาร รองเลขาธิการศูนย์พิทักษ์พระพุทธศาสนาแห่งประเทศไทย ผู้อำนวยการศูนย์บริการวิชาการ มหาวิทยาลัยมหามกุฏราชวิทยาลัย

 วงการบันเทิง (พิธีกร/นักแสดง/นักร้อง) 
 หม่อมราชวงศ์ถนัดศรี สวัสดิวัตน์ - อดีตพิธีกร, นักโภชนาการ, นักร้องเพลงลูกกรุง (ผู้ได้รับปริญญากิตติมศักดิ์จากมหาวิทยาลัย ฯ)
จิรกิตติ์ สุวรรณภาพ - นักแสดง, พิธีกร
อภิชาติ พัวพิมล - อดีตนักแสดง นักแสดง (เสียชีวิตเมื่อปี พ.ศ. 2549)
ภูสมิง หน่อสวรรค์ - นักร้อง, นักดนตรี 
ไอริณ ศรีแกล้ว - นักแสดง, นักร้อง 
รวิชญ์ เทิดวงส์ - อดีตนักแสดง, อาจารย์ประจำภาควิชาคอมพิวเตอร์กราฟิก คณะศิลปกรรมศาสตร์ มหาวิทยาลัยธุรกิจบัณฑิตย์
ทัฬห์ อมรบุณยกร - อดีตนักแสดง, นายแบบ, นักเคลื่อนไหวทางการเมือง, อดีตสมาชิกแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.), อดีตสมาชิกพรรคเสรีรวมไทย, อดีตสมาชิกพรรคเพื่อไทย
อริศรา วงษ์ชาลี นักแสดง, พิธีกร
ชวลิต ศรีมั่นคงธรรม - นักจัดรายการวิทยุ, นักแสดง, พิธีกร, แร็ปเปอร์ 
นภคปภา นาคประสิทธิ์ - นักแสดง ที่มีชื่อเสียงจากภาพยนตร์ "แม่เบี้ย" และ "ลองของ" 
กัลย์กมล จิรชัยศักดิ์เดชา - นักแสดง, นักร้อง อดีตนักร้องวงทรีจี 
อมีนา พินิจ - นักแสดง, ยูทูบเบอร์
พชร แก้วเพชร - นักแสดง 
ศุภณัฐ เฉลิมชัยเจริญกิจ - สุดยอดนักล่าฝัน จากรายการ ทรู อะคาเดมี แฟนเทเชีย ปี 2, นักร้อง, นักแสดง
นรารักษ์ ใจบำรุง – นักร้อง
ภูษณะ บัวงาม - นักแสดง 
คณิน ชอบประดิถ - นักแสดง 
นวพร จันทร์สุข - นักร้อง นักแสดง สมาชิกวงบีเอ็นเค48 (รุ่น 2)
รฐา โพธิ์งาม - นักร้อง, นักแสดง (อยู่ระหว่างการศึกษาระดับปริญญาโท วิทยาลัยการแพทย์บูรณาการ)
กาญจน์เกล้า ด้วยเศียรเกล้า - นักแสดง, พิธีกร, ยูทูบเบอร์ (อยู่ระหว่างการศึกษาระดับปริญญาโท วิทยาลัยการแพทย์บูรณาการ)
จันจิรา จันทร์พิทักษ์ชัย - นักร้อง อดีตนักร้องวงไกอา, นักแสดงสังกัดบรอดคาซท์ ไทย เทเลวิชั่น
รมิดา ประภาสโนบล - อดีตนักร้องสังกัดอาร์เอส, นักแสดงที่มีชื่อเสียงจากละคร "บุพเพสันนิวาส" ในบท แย้ม
แดนนี่ ลูเซียโน่ - นักแสดง
หัสวีร์ ภัคพงษ์ไพศาล - นักแสดง
อรุณณภา พาณิชจรูญ - อดีตนักแสดง, นักปั่นจักรยาน
ณธัช ศิริพงษ์ธร - นักแสดง
พลอยปภัส อิสระพงศ์พร  - นักแสดง 

 บล็อกเกอร์/ยูทูบเบอร์/อินฟลูเอนเซอร์ 

 บุญธิดา ชินวงษ์ (ฝ้าย) - บิวตี้บล็อกเกอร์ที่ใช้เท้าแต่งหน้า และเจ้าของแบรนด์เครื่องสำอาง Kunfaii Cosmetics 
 ปิยพล ม่วงมี (จีโน่) - เน็ตไอดอลยูทูป The Snack
 สหรัฐ มานิตยกุล หรือ “โปรเชน”  ผู้ก่อตั้ง เพจ  Pro Chain-Saharath  และ เพจ  HaZaRa และ เพจ  Managing Director ที่บริษัท Chain Project Co.,Ltd 

 ผู้ประกาศข่าว 
พุทธ อภิวรรณ - ผู้อำนวยการฝ่ายข่าวช่อง 8-ผู้ดำเนินรายการ "ลุยชนข่าว", อดีตผู้ดำเนินรายการ "ทุบโต๊ะข่าว"-"ต่างคนต่างคิด" ทางช่องอมรินทร์ทีวี
สารวัตร กิจพานิช - ผู้ประกาศข่าวช่อง 8, อดีตผู้สื่อข่าวภาคสนามช่องอมรินทร์ทีวี
ภาคภูมิ พันธุ์สถิตย์ - ผู้ประกาศข่าวช่องไทยรัฐทีวี, อดีตผู้ประกาศข่าวช่องโมเดิร์นไนน์ทีวี
ปารินทร์ เจือสุวรรณ์ - ผู้ประกาศข่าวช่องเอ็นบีที,  อดีตผู้ประกาศข่าวกีฬาช่องทีเอ็นเอ็น 16, นักจัดรายการวิทยุคลื่น goodtime radio 

 นักกีฬา 
 ร้อยตำรวจโท เกียรติศักดิ์ เสนาเมือง - อดีตนักฟุตบอลทีมชาติไทย ในตำแหน่งกองหน้า อดีตหัวหน้าผู้ฝึกสอนฟุตบอลทีมชาติไทย 
 พลวัฒน์ วังฆะฮาด - อดีตนักฟุตบอลทีมชาติไทย
 ปฏิภาณ เพชรพูล - อดีตนักฟุตบอลทีมชาติไทย ในตำแหน่งกองหลัง 
 ณฤมล ขานอัน - อดีตนักกีฬาวอลเลย์บอลหญิงทีมชาติไทย ปัจจุบันเป็นพนักงานการไฟฟ้าส่วนภูมิภาค
 คารีน่า เคร้าเซอ - นักกีฬาวอลเลย์บอลชาวไทยลูกครึ่งเยอรมัน 
 จุฑารัตน์ มูลตรีพิลา - นักกีฬาวอลเลย์บอลหญิงทีมชาติไทย 
 ณิชนันทวรรณ ชาทุม - นักกีฬาวอลเลย์บอลหญิงชาวไทย

 นักการเมือง 
 ไพบูลย์ วัฒนศิริธรรม - อดีตรองนายกรัฐมนตรี และรัฐมนตรีว่าการกระทรวงการพัฒนาสังคมและความมั่นคงของมนุษย์ ใน รัฐบาลของพลเอกสุรยุทธ์ จุลานนท์ และอดีตผู้อำนวยการธนาคารออมสิน (ผู้ได้รับปริญญากิตติมศักดิ์จากมหาวิทยาลัย ฯ)
 สนั่น เกตุทัต - อดีตรัฐมนตรีช่วยว่าการกระทรวงการคลัง และอดีตปลัดกระทรวงการคลัง 
ณัฐวุฒิ ใสยเกื้อ - อดีตรัฐมนตรีช่วยว่าการกระทรวงเกษตรและสหกรณ์ (พ.ศ. 2555 - 2557), นักเคลื่อนทางการเมือง, ที่ปรึกษาของนายกรัฐมนตรี (แพทองธาร ชินวัตร), อดีตผู้อำนวยการครอบครัวเพื่อไทย, อดีตสมาชิกสภาผู้แทนราษฎรแบบบัญชีรายชื่อ พรรคเพื่อไทย, เลขาธิการแนวร่วมประชาธิปไตยต่อต้านเผด็จการแห่งชาติ (นปช.), อดีตผู้อำนวยการสถานีโทรทัศน์พีทีวี, อดีตผู้ดำเนินรายการความจริงวันนี้, อดีตรองโฆษกพรรคไทยรักไทย
 ประชา ประสพดี - นักการเมืองสังกัดพรรคเพื่อไทย 
 มนตรี ปาน้อยนนท์ - สมาชิกสภาผู้แทนราษฎรจังหวัดประจวบคีรีขันธ์ 

 บุคลากรทางการศึกษา 
 ดร.ไสว สุทธิพิทักษ์ - อดีตผู้ก่อตั้งมหาวิทยาลัยธุรกิจบัณฑิตย์ อธิการบดีคนแรกของมหาวิทยาลัยธุรกิจบัณฑิตย์
 สิปปนนท์ เกตุทัต - อดีตอาจารย์ตรี-รองศาสตราจารย์ ภาควิชาฟิสิกส์ คณะวิทยาศาสตร์ จุฬาลงกรณ์มหาวิทยาลัย
 ฉัตรทิพย์ นาถสุภา - อดีตอาจารย์อาจารย์ประจำในจุฬาลงกรณ์มหาวิทยาลัยตั้งแต่ พ.ศ. 2505 - พ.ศ. 2544 รวมเวลาราชการได้เกือบ 40 ปี
 รองศาสตราจารย์ ดร.ทองอินทร์ วงศ์โสธร - เป็นอดีตอธิการบดีมหาวิทยาลัยสุโขทัยธรรมาธิราช และอดีตที่ปรึกษารัฐมนตรีว่าการกระทรวงศึกษาธิการ 
 ดร.ยุทธ์ ชัยประวิตร - เป็นอาจารย์พิเศษในระดับปริญญาโทคณะวิศวกรรมศาสตร์ มหาวิทยาลัยธุรกิจบัณฑิต 
 ศาสตราจารย์พิเศษ คณิต ณ นคร - เป็นกรรมการสภามหาวิทยาลัยธรรมศาสตร์, กรรมการสภามหาวิทยาลัยวลัยลักษณ์, อุปนายกสภามหาวิทยาลัยสุโขทัยธรรมาธิราช และได้รับมอบหมายให้ปฏิบัติหน้าที่นายกสภามหาวิทยาลัยสุโขทัยธรรมาธิราช ในปี พ.ศ. 2556 
 รศ.ดร.วรากรณ์ สามโกเศศ - อดีตอธิการบดีมหาวิทยาลัยธุรกิจบัณฑิตย์

 ทหาร/ตำรวจ/กองอาสารักษาดินแดน 
 พลเอก จารุภัทร เรืองสุวรรณ - อดีตนายทหารพิเศษประจำกรมทหารราบที่ 1 มหาดเล็กรักษาพระองค์ และกรมทหารราบที่ 21 รักษาพระองค์
 นายกองโท ภัทรดิฐ สิงหเสนี - ประจำกองบัญชาการกองอาสารักษาดินแดน, รองเลขาธิการสภาสังคมสงเคราะห์แห่งประเทศไทย ในพระบรมราชูปถัมภ์, อดีตที่ปรึกษานายกเทศมนตรีตำบลปากชม
 พลอากาศโท วชิระ เริงฤทธิ์ - อดีตเจ้ากรมการข่าวทหาร กองบัญชาการกองทัพไทย

 ข้าราชการพลเรือน/รัฐวิสาหกิจ 
 ธาริต เพ็งดิษฐ์ - อดีตคณะกรรมการสำนักงานบริหารการแปลงสินทรัพย์เป็นทุน, อดีตคณะกรรมการบริหารกิจการขององค์การอุตสาหกรรมป่าไม้, อดีตอัยการจังหวัดประจำกรม สำนักงานคณะกรรมการอัยการ 
 เฉลิมพล เพ็ญสูตร - ประธานกรรมการตรวจเงินแผ่นดิน 
 พฤทธิพงศ์ ศรีมาจันทร์ - ผู้อำนวยการสำนักกฎหมาย ฝ่ายกฎหมายและคดี ธนาคารแห่งประเทศไทย
 ธานินทร์ เลาหเพียงศักดิ์ - ผู้พิพากษาสมทบในศาลทรัพย์สินทางปัญญาและการค้าระหว่างประเทศกลาง
 ธงทอง ทองเต็ม - ผู้จัดการสำนักงานฝึกอบรมสถาบันที่ปรึกษาพัฒนาองค์การ (สพอ.), ผู้จัดการทั่วไป ศูนย์พัฒนาทรัพยากรมนุษย์ (ศพม.)
 ประพัทธ์โชต ธนวรศาสตร์ - ผู้อำนวยการบริหารหอการค้าไทย และสภาหอการค้าแห่งประเทศไทย
 ศราวุธ ธรรมแสง - รองปลัดเทศบาลนครนนทบุรี จังหวัดนนทบุรี
 ประสงค์ พูนธเนศ - อดีตปลัดกระทรวงการคลัง, รองประธานกรรมการ/กรรมการอิสระ /ประธานคณะกรรมการบริหารความเสี่ยงทั้งองค์กร บริษัท บางจาก คอร์ปอเรชั่น จำกัด (มหาชน), ประธานกรรมการ ธนาคารทหารไทย จำกัด (มหาชน), ประธานกรรมการ บริษัท โรงแรมเอราวัณ จํากัด (มหาชน), อดีตประธานกรรมการธนาคารเพื่อการส่งออกและนําเข้า แห่งประเทศไทย, อดีตผู้อำนวยการสำนักงานคณะกรรมการนโยบายรัฐวิสาหกิจ, อดีตอธิบดีกรมสรรพากร, อดีตอธิบดีกรมศุลกากร, อดีตกรรมการผู้ทรงคุณวุฒิ สำนักงานป้องกันและปราบปรามการฟอกเงิน
 ดร.คเณศ วังส์ไพจิตร ผู้อำนวยการ สภาธุรกิจตลาดทุนไทย, ผู้ช่วยเลขาธิการด้านเขตส่งเสริมอุตสาหกรรมและนวัตกรรมดิจิทัล (EECd) สำนักงานคณะกรรมการนโยบายเขตพัฒนาพิเศษภาคตะวันออก (EEC)  

 นักธุรกิจ 
 ปรียานุช นันทโชติ - ผู้จัดการฝ่ายการเงิน บริษัท ปทุมไรซมิล แอนด์  แกรนารี จำกัด (มหาชน)
 ก่อเกียรติ พาณิชยารมณ์ - ประธานกรรมการธุรกิจโฆษณา และโปรโมเตอร์จัดมวยโลก
 ชยันต์ จันทวงศาทร - ผู้อำนวยการฝ่ายผลิต บริษัท เวิร์คพอยท์ เอ็นเทอร์เทนเมนท์ จำกัด (มหาชน)
 กร พุ่มดอกมะลิ - ผู้จัดการฝ่ายการตลาดและส่งเสริมการขาย ที่บริษัท จีเอ็มเอ็ม แกรมมี่ จำกัด (มหาชน)
 วรวิทย์ นิลเวช - เจ้าของบริษัท อินฟินิตี้ ทัวร์ แพลนเนอร์ จำกัด ดำเนินธุรกิจทัวร์ทั้งภายในและต่างประเทศ
 สุเมธ สุเมธาอักษร - เจ้าของบริษัทไทยรสทิพย์ จำกัด ดำเนินธุรกิจแปรรูปอาหารจำพวกเครื่องปรุงรสโดยจัดจำหน่ายทั้งภายในและส่งออกต่างประเทศ

 ข้อมูลทั่วไป 
 ธรรมเนียมประเพณีและข้อควรปฏิบัติภายในสถาบัน 
ระเบียบนักศึกษา
มหาวิทยาลัยธุรกิจบัณฑิตย์ มีระเบียบว่าด้วยเรื่องการแต่งกายของนักศึกษา แต่ในปัจจุบันระเบียบดังกล่าวไม่จำเป็นต้องปฏิบัติอย่างเคร่ง เนื่องด้วยยุคสมัยที่เปลี่ยนไป
 กิจกรรมนักศึกษา 
กิจกรรมนักศึกษา โดย สำนักกิจการนักศึกษา และ สโมสรนักศึกษามหาวิทยาลัยธุรกิจบัณฑิตย์ ประจำปีการศึกษานั้นๆ
 พิธีไหว้ครู เป็นการไหว้ครูประจำปี และการจัดประกวดทำพานของแต่ละวิทยาลัย/คณะ ที่จะถูกจัดขึ้นในช่วงเดือน สิงหาคม-กันยายน
 การประกวด Miss DPU Smart Queen (ดาวเทียม) เป็นกิจกรรมการประกวดค้นหาสาวประเภท 2 ที่มีความสามารถและหน้าตาที่โดดเด่น จากทุกวิทยาลัย/คณะ เพื่อจะเป็น Miss DPU Smart Queen ประจำปีการศึกษานั้นๆ ถูกจัดขึ้นครั้งแรกในปี 2560 จะถูกจัดขึ้นในช่วงเดือน สิงหาคม-กันยายน
 วิสาสะ เป็นประเพณีรับน้องใหญ่ คอนเสิร์ตและการบายศรีสู่ขวัญน้องใหม่ ที่จะถูกจัดขึ้นในช่วงเดือน กันยายน-ตุลาคม
 การประกวด ดาวเดือน เป็นการประกวดเพื่อจะค้นหาน้องใหม่ที่มีความสามารถและหน้าตา จากตัวแทนทุกวิทยาลัย/คณะ เพื่อเข้าร่วมประกวดในครั้งนี้ และจะเป็นดาวเดือน ของมหาวิทยาลัยปีจำปีการศึกษานั้นๆ จะถูกจัดขึ้น ณ ห้องประชุมใหญ่ ซึ่งธีมจะไม่ซ้ำกันในแต่ละปี จะถูกจัดขึ้นในช่วงเดือน กันยายน-ตุลาคม พร้อมๆกับวิสาสะ
 การประกวด นางนพมาศ/ประเพณีลอยกระทง เป็นการจัดประกวดหานางนพมาศ ประจำปีการศึกษานั้นๆ จากทุกวิทยาลัย/คณะ และมีการจัดงานลอยกระทงขึ้นภายในมหาวิทยาลัย จะถูกจัดขึ้นในวันลอยกระทง
 มหกรรมกีฬา DPU GAMES เป็นมหกรรมกีฬา ที่ถูกจัดขึ้นในระหว่างเดือน มกราคม-มีนาคม การแข่งขันกีฬาในทุกประเภท รวมถึงการประกวดกองเชียร์ และ เชียร์ลีดเดอร์ ในวัน พิธีเปิด-ปิด ซึ่งจัดในวันเดียวกัน และธีมจะไม่ซ้ำกันของทุก ๆ ปี 
 การประกวดนักศึกษา นพรัตน์ทองคำ เพื่อเฟ้นหานักศึกษาที่พร้อมด้วยคุณสมบัติของการเป็นนักศึกษาที่ดีและมีผลการเรียนดี  ผู้ชนะเลิศจะได้รับรางวัลนักศึกษานพรัตน์ทองคำ พร้อมโล่ สายสะพาย ช่อดอกไม้ และเกียรติบัตร นอกจากนี้ยังมีการสัมภาษณ์ผู้เข้าประกวดทั้งหมด โดยคณะกรรมการผู้ทรงคุณวุฒิ ซึ่งก่อนหน้านี้ผู้เข้าประกวดได้ผ่านการทำกิจกรรมต่างๆ เช่น กิจกรรมโครงการจิตอาสา, กิจกรรมค่ายนพรัตน์ ฯลฯ ตลอดระยะเวลาที่เข้าร่วมโครงการ
 การประกวดนางสงกรานต์ เป็นการจัดประกวดหานางสงกรานต์ ประจำปีการศึกษานั้นๆ จากทุกวิทยาลัย/คณะ จะถูกจัดขึ้นวันสุดท้ายของการเรียนก่อนหยุดวันสงกรานต์
 เลือกตั้งสโมสรนักศึกษา และประธานวิทยาลัย/คณะ เป็นการเลือกตั้งสโมสรนักศึกษา และประธานวิทยาลัย/คณะ ที่จะมาดูแลกิจกรรมของนักศึกษาในปีการศึกษาถัดไป  โดยคูหาเลือกตั้งเป็นแบบเครื่องลงคะแนนอิเลคทรอนิกส์ โดย สำนักงานคณะกรรมการการเลือกตั้ง จัดขึ้นบริเวณอาคารเฉลิมพระเกียรติ จะถูกจัดขึ้นในช่วงสิ้นเดือน เมษายน
 พิธีมอบรางวัลเกียรติยศสโมสรนักศึกษา และประธานวิทยาลัย/คณะ/ชมรม  โดยเป็นการมอบโล่เกียรติยศ และ เกียรติบัตร ให้กับ สโมสรนักศึกษา และประธานวิทยาลัย/คณะ/ชมรม ในปีการศึกษาก่อนหน้านั้น จะถูกจัดขึ้นในช่วงเดือน พฤษภาคม

 ระบบการบริการนักศึกษาและบุคลากร 
ระบบ DPU LSS
ระบบ DPU LSS (DPU Learning Support System) คือ ระบบสนับสนุนการเรียนการสอน ในรูปแบบโฮมเพจส่วนตัวของอาจารย์ 
เป็นระบบที่ช่วยเพิ่มช่องทาง การติดต่อสื่อสารระหว่างอาจารย์ และนักศึกษา ช่วยลดช่องว่างระหว่างกัน ให้อาจารย์สามารถ 
ส่งข้อมูลข่าวสารที่สำคัญเกี่ยวกับวิชาเรียนให้นักศึกษาได้อย่างทั่วถึง และนักศึกษาสามารถติดตามข่าวสาร ของวิชาเรียนได้ทุกที่ทุกเวลา
ระบบ DPU LSS ประกอบด้วย ข้อมูลอาจารย์ ประกาศ บทความวิชาการ เอกสารประกอบการสอน การส่งงาน กระดานสนทนา ตารางสอน 
ชั่วโมงให้คำปรึกษา นอกจากนี้ยังสามารถส่งข้อความถึงอาจารย์ได้โดยตรง

ระบบSLCM - Student Life Cycle Management (SAP) 
เป็นระบบงานที่ครอบคลุมการบริหารจัดการ เพื่อใช้ในการจัดการฐานข้อมูลนักศึกษา ตั้งแต่ “รับสมัคร”  จนถึง “รับปริญญา” รวมถึง “ข้อมูลศิษย์เก่า" อันประกอบไปด้วยระบบงานหลักๆ ทั้งหมด 15 ระบบ ได้แก่  
การรับสมัครนักศึกษา
การขึ้นทะเบียนนักศึกษา
การจัดตารางเรียน 
การเทียบโอนรายวิชา 
การลงทะเบียนนักศึกษา  
การจัดสอบ
การให้เกรดและประเมินผล
การเลื่อนชั้นปี
การสำเร็จการศึกษา
ระบบข้อมูลสำหรับอาจารย์ที่ปรึกษา อาจารย์ผู้สอน และคณะ
ระบบข้อมูลสำหรับนักศึกษา
ศิษย์เก่า
ปฏิทินการศึกษา
โครงสร้างหลักสูตร
ข้อมูลประวัตินักศึกษา

 การเดินทาง 
การเดินทางด้วยรถโดยสารฯ

 รถโดยสารประจำทาง ขสมก. 24(2-39), 66(2-12), 70(2-14), 1076, 2-32E(70E)
 รถโดยสารประจำทางขนาดเล็กสีฟ้า สายสามัคคี-เดอะมอลล์งามวงศ์วาน (วงกลม)
รถโดยสารประจำทางขนาดเล็กสีแดง สายพงษ์เพชร-ท่าทราย
รถตู้ สายอนุสาวรีย์ชัยสมรภูมิ-มหาวิทยาลัยธุรกิจบัณฑิตย์ นั่งจากท่ารถบริเวณด้านหน้าโรงพยาบาลพระมงกุฎเกล้า
รัตนาธิเบศร์, บางบัวทอง รถโดยสารฯ สาย 134(2-20), 337 --> เดอะมอลล์งามวงศ์วาน --> รถโดยสารประจำทางขนาดเล็กสีฟ้า หรือรถโดยสารฯ สาย 2-32E(70E)
ลาดพร้าว, บางกะปิ รถโดยสารประจำทางฯ สาย 545(2-26) --> ตลาดพงษ์เพชร --> รถโดยสารประจำทางขนาดเล็กสีแดง
ลำลูกกา, บางเขน รถโดยสารประจำทางฯ สาย 522(1-22E) -- > ตลาดพงษ์เพชร --> รถโดยสารประจำทางขนาดเล็กสีแดง
ดอนเมือง, หลักสี่ รถโดยสารประจำทางฯ สาย 114(1-21) -- > ตลาดพงษ์เพชร --> รถโดยสารประจำทางขนาดเล็กสีแดง
ศรีย่าน, บางโพ, เกียกกาย รถโดยสารประจำทางฯ สาย 66(2-12)
อนุสาวรีย์ชัยสมรภูมิ รถโดยสารประจำทางฯ สาย 24(2-39), 63(เดิม) สำหรับผู้ที่นั่งสาย 63(เดิม) --> ตลาดพงษ์เพชร --> รถโดยสารประจำทางขนาดเล็กสีแดง
จตุจักร รถโดยสารประจำทางฯ สาย 63(เดิม), 104(2-16) --> ตลาดพงษ์เพชร --> รถโดยสารประจำทางขนาดเล็กสีแดง
GrabCar หรือ GrabBike

การเดินทางด้วยรถไฟฟ้า
รถไฟฟ้า บีทีเอส ลงสถานีหมอชิต --> ต่อรถโดยสารฯ สาย 63(เดิม), 104(2-16) --> ตลาดพงษ์เพชร --> รถโดยสารประจำทางขนาดเล็กสีแดง
รถไฟฟ้ามหานคร ลงสถานีบางซื่อ --> ต่อรถโดยสารฯ สาย 70(2-14)
รถไฟฟ้ามหานคร ลงสถานีจัตุจักร --> ต่อรถโดยสารฯ สาย 63(เดิม), 104(2-16) --> ตลาดพงษ์เพชร --> รถโดยสารประจำทางขนาดเล็กสีแดง

 อ้างอิง 

 แหล่งข้อมูลอื่น 

 มหาวิทยาลัยธุรกิจบัณฑิตย์ 
 สมาคมนักศึกษาเก่ามหาวิทยาลัยธุรกิจบัณฑิตย์




หมวดหมู่:สถาบันการศึกษาที่ก่อตั้งในปี พ.ศ. 2511

ธุรกิจบัณฑิตย์
หมวดหมู่:สถานศึกษาในเขตหลักสี่
หมวดหมู่:สถาบันอุดมศึกษาเอกชนในประเทศไทย